A nemzetközi közjog értelmében jogi hatállyal kizárólag az ENSZ EGB eredeti szövegei rendelkeznek. Ennek az előírásnak a státusza és hatálybalépésének időpontja az ENSZ EGB TRANS/WP.29/343 sz. státuszdokumentumának legutóbbi változatában ellenőrizhető a következő weboldalon: http://www.unece.org/trans/main/wp29/wp29wgs/wp29gen/wp29fdocstts.html

148. számú ENSZ-előírás – Egységes rendelkezések gépjárművek és pótkocsijaik fényjelző berendezéseinek (lámpáinak) jóváhagyásáról [2021/1719]

Tartalmaz minden érvényes szöveget a következő változatig bezárólag:

Az előírás eredeti változatának 3. kiegészítése – hatálybalépés dátuma: 2021. szeptember 30.

Ez a dokumentum pusztán dokumentációs eszközként szolgál. A hiteles és jogilag kötelező érvényű szövegek a következők:

— ECE/TRANS/WP.29/2018/157

— ECE/TRANS/WP.29/2019/81

— ECE/TRANS/WP.29/2020/32 és

— ECE/TRANS/WP.29/2021/45

TARTALOMJEGYZÉK

ELŐÍRÁS

1. Alkalmazási kör

2. Fogalommeghatározások

3. Adminisztratív rendelkezések

4. Általános műszaki követelmények

5. Egyedi műszaki követelmények

6. Átmeneti rendelkezések

MELLÉKLETEK

1. Értesítés

2. Vízszintes és függőleges fényeloszlás a térben

3. Szabványos fényeloszlási értékek

4. A gyártásmegfelelőség ellenőrzésére szolgáló eljárásokra vonatkozó minimális követelmények

5. A hatósági mintavételre vonatkozó minimális követelmények

6. Hátsó ködlámpák és nappali menetjelző lámpák hőállósági vizsgálata

7. A jóváhagyási jelek elrendezése

BEVEZETÉS

Ez az előírás egyetlen előírásban egyesíti a 4., a 6., a 7., a 23., a 38., az 50., a 77., a 87. és a 91. számú ENSZ-előírás rendelkezéseit, és a Járműelőírások Harmonizálása Világfórumnak (WP.29) a világítási és fényjelző berendezésekre vonatkozó előírások egyszerűsítésére irányuló határozatának eredménye, amely az Európai Unió és Japán eredeti javaslatán alapul.

Ezen előírás célja a 4., a 6., a 7., a 23., a 38., az 50., a 77., a 87. és a 91. számú ENSZ-előírásban foglalt követelmények egyértelműségének növelése, egységes szerkezetbe foglalása és egyszerűsítése, valamint a teljesítményalapú követelményekre történő jövőbeli áttérésre való felkészülés azáltal, hogy szerkesztés révén anélkül csökkenti az előírások számát, hogy megváltoztatná az ezen előírás hatálybalépésének időpontjában már hatályban lévő részletes műszaki követelményeket.

Bár ez az előírás eltér attól a hagyományos megközelítéstől, amely szerint minden egyes lámpára külön előírás vonatkozik, mivel az összes fényjelző lámpára vonatkozó rendelkezéseket egyetlen előírásban egyesíti, ez az egyszerűsített előírás tartalmazza az összes rendelkezést, és a módosítássorozatok jelenlegi szerkezete, átmeneti rendelkezései és kiegészítései szerint működik. Az ezen előírás új módosítássorozatához kapcsolódó átmeneti rendelkezéseket adott esetben minden egyes berendezésre vonatkozóan meg kell határozni; ez magában foglalja a berendezések listáját és a módosítássorozathoz kapcsolódó, alkalmazandó változási indexeket is.

Az 1958. évi megállapodásban részes valamennyi szerződő fél várhatóan el fogja fogadni ezt az előírást, és részletes magyarázatot fog adni abban az esetben, ha nincs abban a helyzetben, hogy az egyes lámpákra vonatkozó előírásokat elfogadja. Az idevágó határozatokat be kell jegyezni az ECE/TRANS/WP.29/343-ba, amely rögzíti a mellékelt előírások és a módosítások státuszát.

A jóváhagyási jelekre vonatkozó követelmények tekintetében ez az előírás tartalmazza az „egyedi azonosító” („Unique Identifier”) használatára vonatkozó követelményeket, amely feltétele az ENSZ EGB által (az 1958. évi megállapodás 5. jegyzékével összhangban) létrehozott azon biztonságos internetes adatbázishoz való hozzáférésnek, amelyben az összes típusjóváhagyási dokumentáció megtalálható. Az egyedi azonosító használata esetén a lámpákon nem kell lenniük hagyományos típusjóváhagyási jeleknek (E-jel). Ha az egyedi azonosító használata műszakilag nem lehetséges (pl. ha az ENSZ EGB internetes adatbázisához való hozzáférés nem biztonságos, vagy ha az adatbázis nem működik), a hagyományos típusjóváhagyási jelek használata mindaddig szükséges, amíg az egyedi azonosító használata nem válik lehetővé.

1. ALKALMAZÁSI KÖR

Ez az előírás a következő lámpákra vonatkozik:

Hátsórendszámtábla-megvilágító lámpák

Irányjelző lámpák

Helyzetjelző lámpák

Féklámpák

Méretjelző lámpák

Tolatólámpák

Manőverezőlámpák

Hátsó ködlámpák

Várakozást jelző lámpák

Nappali menetjelző lámpák

Oldalsó helyzetjelző lámpák

2. FOGALOMMEGHATÁROZÁSOK

Ezen előírás alkalmazásában:

2.1. a 48. számú ENSZ-előírás legutóbbi, a típusjóváhagyási kérelem benyújtásának időpontjában hatályban lévő módosítássorozatában megadott összes fogalommeghatározást alkalmazni kell, kivéve, ha ez az előírás vagy az adott lámpák beépítésére vonatkozó 53., 74. és 86. számú ENSZ-előírás másként nem rendelkezik.

2.2. „Különböző típusú lámpák”: olyan lámpák, amelyek az alábbi lényeges jellemzők tekintetében különböznek egymástól: a) a kereskedelmi név vagy a védjegy: i. az ugyanazzal a kereskedelmi névvel vagy védjeggyel ellátott, de más-más gyártó által előállított lámpák különböző típusúnak minősülnek; ii. az ugyanazon gyártó által előállított, csak a kereskedelmi névben vagy védjegyben különböző lámpák azonos típusúnak minősülnek; b) az optikai rendszer jellemzői (fényerősségi szint, fényeloszlási szögek, olyan alkatrészek megléte vagy hiánya, amelyek üzemelés közben fényvisszaveréssel, fénytöréssel, fényelnyeléssel és/vagy fényátalakítással képesek módosítani az optikai hatásokat stb.); c) az alkalmazott fényforrás(ok) kategóriája vagy kategóriái és/vagy a fényforrásmodul(ok) egyedi azonosító kódja(i); d) adott esetben a lámpa kategóriája; e) adott esetben a fényerő-szabályozó; f) adott esetben a fényforrások egymást követő működtetése. Mindazonáltal azok az irányjelzők, amelyek a lámpa optikai jellemzőinek módosítása nélkül különböző (egymást követő vagy nem egymást követő) üzemmódokban működtethetők, nem minősülnek „különböző típusú irányjelzőknek”. A fényforrás színének vagy bármelyik szűrő színének megváltoztatása nem jelent típusváltozást. A LED-es helyettesítő fényforrás(ok) használata nem jelent típusváltozást. A 4.7.7. szakaszt azonban alkalmazni kell.

3. ADMINISZTRATÍV RENDELKEZÉSEK

3.1. Jóváhagyás iránti kérelem

3.1.1. A típusjóváhagyás iránti kérelmet a kereskedelmi név vagy védjegy tulajdonosának vagy megfelelően meghatalmazott képviselőjének kell benyújtania.

3.1.2. A kérelemhez csatolni kell a következőket: 3.1.2.1. olyan rajzok, amelyek kellően részletesek ahhoz, hogy lehetővé tegyék a lámpa típusának és adott esetben kategóriájának azonosítását, a következők feltüntetésével: a) a lámpát (és adott esetben az S3 vagy S4 kategóriájú féklámpát a hátsó szélvédőhöz képest) milyen geometriai helyzet(ek)ben lehet felszerelni a járműre; b) a vizsgálatok alkalmával vonatkoztatási tengelynek tekintendő megfigyelési tengely (vízszintes szög, H = 0°; függőleges szög, V = 0°); valamint a vizsgálatok alkalmával vonatkoztatási középpontnak tekintendő pont; c) a funkció(k) látszólagos felületének határa; d) a 3.3.2. szakasz szerinti jóváhagyási jel vagy az egyedi azonosító elhelyezése és elrendezése; e) fénykibocsátó diódás (LED-) modul(ok) esetében a modul(ok) egyedi azonosító kódjának (kódjainak) fenntartott hely; f) összefüggő lámparendszer esetében az az összefüggő lámpa, illetve az összefüggő lámpák azon kombinációja, amely megfelel a vonatkozó követelményeknek; 3.1.2.2. egy rövid műszaki leírás, amely – a nem cserélhető fényforrásokkal felszerelt lámpák esetétől eltekintve – mindenképpen tartalmazza az alábbi adatokat: a) az izzószálas fényforrás(ok) előírt kategóriája vagy kategóriái; ennek az izzószálasfényforrás-kategóriának szerepelnie kell a 37. számú előírásban; b) a LED-es fényforrás(ok) előírt kategóriája vagy kategóriái; ennek a LED-es fényforrás-kategóriának szerepelnie kell a 128. számú előírásban; c) a fényforrásmodul egyedi azonosító kódja; d) abban az esetben, ha a kérelmező választása szerint a lámpát az 128. számú előírás szerint a LED-es helyettesítő fényforrással (fényforrásokkal) is jóvá kell hagyni, ezt a leírásban meg kell adni; e) a járművön belül történő beszerelésre szánt S3 vagy S4 kategóriájú féklámpa esetében a műszaki leírásnak tartalmaznia kell a hátsó szélvédő(k) optikai tulajdonságait (fényáteresztő képesség, szín, dőlésszög stb.). 3.1.2.3. Mindazonáltal abban az esetben, ha egy lámpatípus csak a kereskedelmi névben vagy védjegyben különbözik egy már jóváhagyott típustól, a kérelemhez elegendő a következőket mellékelni: 3.1.2.3.1. a lámpa gyártójának nyilatkozata, miszerint a jóváhagyásra benyújtott típus (a kereskedelmi névtől vagy védjegytől eltekintve) azonos a már jóváhagyott, jóváhagyási számával azonosított típussal, és ugyanattól a gyártótól származik; 3.1.2.3.2. az új kereskedelmi nevű vagy védjegyű termék két mintája vagy az azzal egyenértékű dokumentáció; 3.1.2.4. szabályozható fényerősségű lámpa esetében a fényerő-szabályozó rövid leírása, az elrendezési ábra és a két fényerősségszintet biztosító rendszer jellemzői; 3.1.2.5. nem cserélhető izzószálas fényforrás(ok) vagy nem cserélhető izzószálas fényforrással (fényforrásokkal) felszerelt fényforrásmodul(ok) esetében a 3.5.3. szakasz szerinti dokumentumok; 3.1.2.6. ha a kérelmező úgy dönt, a leírás azt is tartalmazhatja, ha a lámpa – a jármű vonatkoztatási síkjaihoz és a talajhoz viszonyítva – a vonatkoztatási tengely különböző dőlésszögeivel építhető be a járműbe, vagy ha elforgatható a vonatkoztatási tengelye körül; ezeket a különféle beépítési lehetőségeket fel kell tüntetni az értesítési formanyomtatványon; 3.1.2.7. az adott lámpára vonatkozó eltérő rendelkezések hiányában a következő minták: a) a lámpa két teljes mintadarabja. Ha a jóváhagyást olyan lámpákra kérik, amelyek nem azonosak, hanem szimmetrikusak, és az egyiket a jármű jobb oldalára, a másikat pedig a jármű bal oldalára lehet felszerelni, a két benyújtott minta lehet azonos és vagy csak a jármű jobb oldalára, vagy csak a bal oldalára történő felszerelésre alkalmas; b) szabályozható fényerősségű lámpa esetében a fényerő-szabályozó egy mintája vagy egy azonos jelzés(ek)et előállító generátor; 3.1.2.8. a járművön belül történő beszerelésre szánt S3 vagy S4 kategóriájú féklámpa esetében a hátsó szélvédő optikai tulajdonságaival egyenértékű tulajdonságokkal rendelkező üveglapminta vagy (több lehetőség esetén) üveglapminták.

3.2. Jóváhagyás

3.2.1. Az 1. szakaszban felsorolt lámpák mindegyike külön-külön jóváhagyás tárgyát képezi.

3.2.2. Ha két vagy több lámpa csoportosított, egyesített vagy összeépített lámpák ugyanazon egységéhez tartozik, a jóváhagyás csak akkor adható meg, ha minden egyes lámpa teljesíti az ebben vagy egy másik előírásban foglalt rendelkezéseket. Azok a lámpák, amelyek az említett előírások egyikének sem felelnek meg, nem lehetnek csoportosított, egyesített vagy összeépített lámpaegységek részei.

3.2.3. Ha a 3.1. szakasz szerint jóváhagyásra benyújtott lámpatípus(ok) megfelel(nek) ezen előírás követelményeinek, a jóváhagyást meg kell adni. Az összefüggő lámparendszerhez tartozó valamennyi berendezést ugyanannak a kérelmezőnek kell típusjóváhagyásra benyújtania.

3.2.3.1. Az ezen előírás értelmében egy adott lámpatípusra vonatkozó jóváhagyás megadásáról, kiterjesztéséről, elutasításáról vagy visszavonásáról, illetve gyártásának végleges leállításáról az 1. mellékletben található mintának megfelelő formanyomtatványon értesíteni kell az 1958. évi megállapodásban részes és ezen előírást alkalmazó szerződő feleket.

3.2.3.2. Mindegyik jóváhagyott lámpatípushoz jóváhagyási számot kell rendelni, amelyet mindegyik lámpához fel kell tüntetni az 1. mellékletben található értesítési formanyomtatványon. A szerződő felek rendelhetik ugyanazt a jóváhagyási számot több lámpát tartalmazó fényjelző berendezésekhez vagy rendszerekhez, de nem rendelhetik ugyanazt a számot egy másik, azonos funkciójú lámpatípushoz.

3.2.4. A típusjóváhagyással rendelkező fényjelző lámpát (funkció) azonosító jelölések 1. táblázat A jelölések listája (a teljes lista az „Értesítés” című 1. mellékletben található) Lámpa (funkció) Jelölés Szakasz Nappali menetjelző lámpa RL 5.4. A tompított fényszórótól vagy az első ködlámpától legalább 20 mm távolságra beszerelendő első irányjelző lámpa 1a 5.6. A tompított fényszórótól vagy az első ködlámpától bármilyen távolságra beszerelendő első irányjelző lámpa 1b 5.6. A tompított fényszórótól vagy az első ködlámpától legalább 40 mm távolságra beszerelendő első irányjelző lámpa 1 5.6. Az L kategóriájú járművek elejére tervezett irányjelző lámpák a tompított fényszórótól legalább 75 mm távolságban való használatra 11 5.6. Az L kategóriájú járművek elejére tervezett irányjelző lámpák, a tompított fényszórótól legalább 40 mm távolságban való használatra 11a 5.6. Az L kategóriájú járművek elejére tervezett irányjelző lámpák, a tompított fényszórótól legalább 20 mm távolságban való használatra 11b 5.6. Az L kategóriájú járművek elejére tervezett irányjelző lámpák a tompított fényszórótól bármilyen távolságban való használatra 11c 5.6. Első méretjelző lámpa AM 5.1. Első helyzetjelző lámpa L kategóriájú járművekhez MA 5.1. Első helyzetjelző lámpa A 5.1. Manőverezőlámpa ML 5.10. Várakozást jelző lámpa (előre és hátra néző) 77R 5.3. Hátsó irányjelző lámpa (állandó) 2a 5.6. Hátsó irányjelző lámpa (szabályozható) 2b 5.6. Hátsó irányjelző lámpa L kategóriájú járművekhez 12 5.6. Hátsó méretjelző lámpa (állandó) RM1 5.2. Hátsó méretjelző lámpa (szabályozható) RM2 5.2. Hátsó ködlámpa (állandó) F1 5.9. Hátsó ködlámpa (szabályozható) F2 5.9. Hátsó helyzetjelző lámpa L kategóriájú járművekhez MR 5.2. Hátsó helyzetjelző lámpa (állandó) R1 5.2. Hátsó helyzetjelző lámpa (szabályozható) R2 5.2. Hátsórendszámtábla-megvilágító lámpa L 5.11. Hátsórendszámtábla-megvilágító lámpa L kategóriájú járművekhez LM1 5.11. Tolatólámpa (megjegyzés: az „A” és az „R” betű egyik szára lehet közös) AR 5.8. Oldalsó irányjelző lámpa M1 kategóriájú járművekhez, valamint N1, M2 és M3 kategóriájú, legfeljebb 6 000 mm hosszúságú járművekhez 5 5.6. Oldalsó irányjelző lámpa N2 és N3 kategóriájú járművekhez, valamint N1, M2 és M3 kategóriájú, 6 000 mm-nél hosszabb járművekhez 6 5.6. Oldalsó helyzetjelző lámpa valamennyi jármű-kategóriához SM1 5.7. Oldalsó helyzetjelző lámpa M1 kategóriájú járművekhez SM2 5.7. Féklámpa (középen magasra felszerelt) (állandó) S3 5.5. Féklámpa (középen magasra felszerelt) (szabályozható) S4 5.5. Féklámpa L kategóriájú járművekhez MS 5.5. Féklámpa (állandó) S1 5.5. Féklámpa (szabályozható) S2 5.5. A 7. melléklet 1. részében az „a” legkisebb értéke 5 mm.

3.2.5. Az egyes berendezések módosítássorozathoz kapcsolódó, alkalmazandó változási indexei a következők (lásd még a 6.1.1. szakaszt): 2. táblázat Módosítássorozat és változási index Az előírás módosítássorozata 00 Funkció (lámpa) Az adott funkció (lámpa) változási indexe Nappali menetjelző lámpa 0 Első irányjelző lámpa 0 Első irányjelző lámpa (L kategóriájú járművek) 0 Első méretjelző lámpa 0 Első helyzetjelző lámpa 0 Első helyzetjelző lámpa (L kategóriájú járművek) 0 Manőverezőlámpa 0 Várakozást jelző lámpa 0 Hátsó irányjelző lámpa 0 Hátsó irányjelző lámpa (L kategóriájú járművek) 0 Hátsó méretjelző lámpa 0 Hátsó ködlámpa 0 Hátsó helyzetjelző lámpa 0 Hátsó helyzetjelző lámpa (L kategóriájú járművek) 0 Hátsórendszámtábla-megvilágító lámpa 0 Hátsórendszámtábla-megvilágító lámpa (L kategóriájú járművek) 0 Tolatólámpa 0 Oldalsó irányjelző lámpa 0 Oldalsó helyzetjelző lámpa 0 Féklámpa 0 Féklámpa (L kategóriájú járművek) 0 Féklámpa (középen magasra felszerelt) 0

3.3. Jóváhagyási jel

3.3.1. Általános rendelkezések

3.3.1.1. Minden jóváhagyott típushoz tartozó berendezésen elegendő helynek kell lennie az 1958. évi megállapodásban említett egyedi azonosító („Unique Identifier”/„UI”) és a 3.3.4.2–3.3.4.6. szakaszban meghatározott egyéb jelölések számára, vagy ha ez műszakilag nem lehetséges, a 3.3.4.2–3.3.4.6. szakaszban meghatározott kiegészítő és egyéb jelölésekkel ellátott jóváhagyási jel számára.

3.3.1.2. A jelölések elrendezésére a 7. mellékletben találhatók példák.

3.3.2. A jóváhagyási jelnek a következőkből kell állnia:

3.3.2.1. egy kör, benne az „E” betű és a jóváhagyó ország egyedi azonosító száma;

3.3.2.2. a 3.2.3.2. szakaszban előírt jóváhagyási szám;

3.3.2.3. a 3.2.4. szakaszban megadott fényjelző lámpákat azonosító jelölések;

3.3.2.4. ezen előírás száma, amelyet egy „R” betű és a jóváhagyás időpontjában hatályban lévő módosítássorozatot jelölő két számjegy követ;

3.3.2.5. a következő kiegészítő jelölés (vagy jelölések): 3.3.2.5.1. azoknál a lámpáknál, amelyek a járműnek csak az egyik oldalára szerelhetők fel, egy vízszintes nyíl, amely azt mutatja, hogy a lámpát milyen helyzetben kell felszerelni; 3.3.2.5.1.1. a nyílnak a járműhöz képest kifelé kell mutatnia az alábbi esetekben: a) 1, 1a, 1b, 2a, 2b, 11, 11a, 11b, 11c és 12 kategóriájú irányjelzők; b) első vagy hátsó helyzetjelző lámpák, első vagy hátsó méretjelző lámpák; c) két, csökkentett fényeloszlással rendelkező tolatólámpa esetében a tolatólámpák; 3.3.2.5.1.2. a nyílnak a jármű eleje felé kell mutatnia az 5 és 6 kategóriájú irányjelzők és az egyesített várakozást jelző lámpák esetében; 3.3.2.5.1.3. a 6 kategóriájú irányjelzők esetében fel kell tüntetni egy „R” vagy „L” betűt a lámpán, jelezve a jármű jobb, illetve bal oldalát; 3.3.2.5.2. adott esetben a 3.2.4. szakaszban említett szimbólum jobb oldalán fel kell tüntetni a következőket: a) a „D” betű kiegészítésként azokon a lámpákon, amelyek két független lámpából álló egység részeként használhatók; b) az „Y” betű kiegészítésként azokon a lámpákon, amelyek összefüggő lámparendszer részeként használhatók; 3.3.2.5.3. a csökkentett fényeloszlással rendelkező lámpákon (lásd ezen előírás 3. mellékletének 1.3. szakaszát) egy vízszintes szakaszból kiinduló, lefelé mutató függőleges nyíl; 3.3.2.5.4. a jóváhagyási számot a 3.3.2.1. szakaszban előírt kör közelében kell elhelyezni.

3.3.3. A jóváhagyási jel helyettesíthető az egyedi azonosítóval (UI), ha van. Az egyedi azonosító jelnek az alábbi példában bemutatott formátumot kell követnie:

a ≥ 8 mm

A lámpán feltüntetett fenti egyedi azonosító azt mutatja, hogy az adott típust jóváhagyták, és a típusjóváhagyásra vonatkozó információk a 270650 egyedi azonosító használatával érhetők el az ENSZ biztonságos internetes adatbázisában.

3.3.4. Jelölési követelmények

A jóváhagyásra benyújtott lámpákon:

3.3.4.1. elegendő helynek kell lennie a jóváhagyási jel vagy az egyedi azonosító számára. 3.3.4.1.1. A jóváhagyási jelnek vagy az egyedi azonosítónak, valamint az előírt LED-es helyettesítő fényforrás(ok) kategóriájának vagy kategóriáinak minden esetben látszódniuk kell a lámpa járműre szerelt állapotában, illetve akkor is, amikor valamelyik mozgatható rész, például a motorháztető, a csomagtérfedél vagy az egyik ajtó ki van nyitva. 3.3.4.1.2. A jóváhagyási jelet a fényt kibocsátó lámpa áttetsző részétől leválaszthatatlan belső vagy külső (áttetsző vagy nem áttetsző) részén kell elhelyezni.

3.3.4.2. Fel kell tüntetni a kérelmező által használt kereskedelmi nevet vagy védjegyet; ennek a jelölésnek jól olvashatónak és eltávolíthatatlannak kell lennie.

3.3.4.3. A nem cserélhető fényforrással felszerelt lámpáktól eltekintve egy jól olvasható és eltávolíthatatlan jelölést kell feltüntetni a következőkről: a) az előírt fényforrás-kategória vagy -kategóriák; abban az esetben, ha a lámpát LED-es helyettesítő fényforrás(ok) tekintetében is jóváhagyták, a LED-es helyettesítő fényforrás(ok) kategóriája vagy kategóriái; és/vagy b) a fényforrásmodul egyedi azonosító kódja.

3.3.4.4. A következőkkel felszerelt lámpák esetében: a) elektronikus fényforrás-vezérlőegység; vagy b) fényerő-szabályozó; és/vagy c) másodlagos üzemmód; és/vagy d) nem cserélhető fényforrások; és/vagy e) fényforrásmodul(ok); fel kell tüntetni a névleges feszültséget vagy feszültségtartományt.

3.3.4.5. A fényforrásmodullal (fényforrásmodulokkal) felszerelt lámpák esetében a fényforrásmodul(ok)on fel kell tüntetni a következőket: a) a kérelmező kereskedelmi neve vagy védjegye; b) a modul egyedi azonosító kódja. A modul egyedi azonosító kódjának a „MODUL” szót jelentő „MD” betkkel kell kezdődnie, melyet a 3.3.2. szakasz előírása szerint a kör nélküli jóváhagyási jel, vagy a 3.3.3. szakasz előírása szerint a csonka kör nélküli egyedi azonosító követ. Több, nem azonos fényforrásmodul használata esetén további jelölések vagy karakterek következnek. A jóváhagyási jelnek vagy az egyedi azonosítónak nem kell megegyeznie az azon a lámpán feltüntetett jellel, amelyben a modult használják, de mindkét jelnek ugyanattól a kérelmezőtől kell származnia; c) a névleges feszültség vagy feszültségtartomány.

3.3.4.6. A lámpa részét képező, de nem a lámpatestbe épített elektronikus fényforrás-vezérlőegységen vagy fényerő-szabályozón fel kell tüntetni a gyártó nevét és azonosító számát.

3.3.4.7. A 3.3.4.2–3.3.4.6. szakaszban említett jelöléseket eltávolíthatatlanul és jól olvasható módon kell a lámpán feltüntetni, de a 3.3.4.1.1. szakasz követelményeinek nem kell megfelelniük.

3.3.5. Csoportosított, egyesített vagy összeépített lámpák

3.3.5.1. Amennyiben a csoportosított, egyesített vagy összeépített lámpák több ENSZ-előírás követelményeinek is megfelelnek, elég egyetlen jóváhagyási jel vagy egyedi azonosító feltüntetése. A jóváhagyási jel egy körben elhelyezett „E” betűből áll, amelyet a jóváhagyást megadó ország egyedi azonosító száma és egy jóváhagyási szám követ. A jóváhagyási jel vagy az egyedi azonosító a csoportosított, egyesített vagy összeépített lámpákon bárhol elhelyezhető, az alábbi feltételekkel: 3.3.5.1.1. a felszerelés után jól látható; 3.3.5.1.2. a csoportosított, egyesített vagy összeépített lámpák optikai alkatrészeit nem lehet anélkül eltávolítani, hogy ugyanakkor ne távolítanák el a jóváhagyási jelet is.

3.3.5.2. A jóváhagyási jel egyes részeinek mérete nem lehet kisebb, mint a jóváhagyás megadásának alapjául szolgáló előírás által a legkisebb jelre kötelezően előírt minimális méret.

3.3.5.3. A 7. mellékletben példák láthatók a csoportosított, egyesített vagy összeépített lámpákra vonatkozó jóváhagyási jelek és a fent említett kiegészítő jelölések elrendezésére.

3.3.5.4. A 3.3.5. szakaszban foglalt rendelkezések alkalmazandók a más lámpákkal összeépített olyan lámpákra, amelyek lencséi más típusú berendezésekhez is felhasználhatók.

3.4. A gépjárművek és pótkocsijaik lámpatípusának módosításai és a jóváhagyás kiterjesztése

3.4.1. Minden egyes típusmódosításról értesíteni kell a típusjóváhagyást megadó típusjóváhagyó hatóságot. A hatóság ezt követően a következőképpen járhat el: 3.4.1.1. úgy ítéli meg, hogy a végrehajtott módosításoknak nagy valószínűséggel nincs számottevő kedvezőtlen hatása, és a lámpa továbbra is megfelel a követelményeknek; vagy 3.4.1.2. új vizsgálati jegyzőkönyvet kér a vizsgálatok elvégzéséért felelős műszaki szolgálattól.

3.4.2. A jóváhagyás megerősítéséről, illetve elutasításáról – a módosítások részletes ismertetésével együtt – a 3.2.3.1. szakaszban meghatározott eljárás szerint értesíteni kell az 1958. évi megállapodásban részes és ezen előírást alkalmazó szerződő feleket.

3.4.3. A jóváhagyást kiterjesztő típusjóváhagyó hatóság sorszámot rendel a kiterjesztéshez, és az 1. mellékletnek megfelelő értesítési formanyomtatványon értesíti erről az 1958. évi megállapodásban részes és a jóváhagyás megadásának alapjául szolgáló ENSZ-előírást alkalmazó szerződő feleket.

3.5. A gyártás megfelelősége

A gyártásmegfelelőség ellenőrzésére szolgáló eljárásoknak meg kell felelniük az 1958. évi megállapodás (E/ECE/TRANS/505/Rev.3) 1. jegyzékében megállapított eljárásoknak, valamint a következő követelményeknek:

3.5.1. A lámpákat úgy kell gyártani, hogy megfeleljenek az ezen előírás szerint jóváhagyott típusnak. A 4. és 5. szakaszban meghatározott követelményeknek való megfelelést a következőképpen kell ellenőrizni: 3.5.1.1. A gyártásmegfelelőség ellenőrzési eljárásaira vonatkozó, a 4. mellékletében megállapított minimumkövetelményeknek teljesülniük kell. 3.5.1.1.1 Azon nappali menetjelző lámpák esetében, amelyek legnagyobb fényerőssége nem haladja meg a 700 cd-t az 1. mellékletben meghatározottak szerint, a 700 cd-t kell legnagyobb fényerősségként a 4. mellékletben meghatározott gyártásmegfelelőségi eljárásokhoz alkalmazni. 3.5.1.2. Az 5. mellékletben a hatósági mintavételre vonatkozóan megállapított minimumkövetelményeknek teljesülniük kell.

3.5.2. A típusjóváhagyást megadó hatóság bármikor ellenőrizheti az egyes gyártóüzemekben a gyártás megfelelőségének ellenőrzésére alkalmazott módszereket. Ilyen ellenőrzésekre általában kétévente kerül sor.

3.5.3. A nem cserélhető izzószálas fényforrás(ok) vagy a nem cserélhető izzószálas fényforrással (fényforrásokkal) felszerelt fényforrásmodul(ok) esetében a kérelmezőnek a típusjóváhagyási dokumentációhoz mellékelnie kell egy, a típusjóváhagyásért felelős hatóság számára elfogadható jelentést, amely igazolja, hogy ez(ek) a nem cserélhető izzószálas fényforrás(ok) megfelel(nek) az IEC 60809 szabvány 3. kiadásának 4.11. szakaszában meghatározott követelményeknek.

3.5.4. A LED-es helyettesítő fényforrásokkal végzett vizsgálat mentesül a gyártásmegfelelőség ellenőrzésére szolgáló eljárások alól.

3.6. Szankciók nem megfelelő gyártás esetén

3.6.1. A megadott jóváhagyás visszavonható, ha nem teljesülnek az ezen előírásban meghatározott követelmények.

3.6.2. Ha az 1958. évi megállapodásban részes és ezen előírást alkalmazó valamely szerződő fél visszavon egy előzőleg általa megadott jóváhagyást, akkor erről haladéktalanul értesítenie kell az ezen előírást alkalmazó többi szerződő felet az 1. mellékletben szereplő mintának megfelelő értesítési formanyomtatványon.

3.7. A gyártás végleges leállítása

Ha a jóváhagyás jogosultja véglegesen leállítja az ezen előírás szerint jóváhagyott lámpa gyártását, akkor erről értesítenie kell a jóváhagyást megadó hatóságot. A hatóságnak az értesítés kézhezvételét követően az 1. mellékletben szereplő mintának megfelelő értesítési formanyomtatványon tájékoztatnia kell erről az 1958. évi megállapodásban részes és ezen előírást alkalmazó többi szerződő felet.

3.8. A jóváhagyási vizsgálatok elvégzéséért felelős műszaki szolgálatok és a típusjóváhagyó hatóságok neve és címe

Az 1958. évi megállapodásban részes és ezen előírást alkalmazó szerződő felek közlik az Egyesült Nemzetek Titkárságával a jóváhagyási vizsgálatok elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat, vagy a gyártás végleges leállítását igazoló értesítéseket fogadó típusjóváhagyó hatóságok nevét és címét.

3.9. A színekre és az egyes berendezésekre vonatkozó megjegyzések a méretjelző lámpák és a várakozást jelző lámpák esetében

Az 1958. évi megállapodás – melynek ezen előírás a mellékletét képezi – 3. cikke nem zárja ki, hogy a megállapodásban részes szerződő felek megtiltsák az olyan színű fényt kibocsátó lámpák beépítését az általuk nyilvántartásba vett járművekbe, amelyet ezen előírás lehetővé tesz, illetve azt sem zárja ki, hogy az általuk nyilvántartásba vett járművek összes vagy bizonyos kategóriái tekintetében megtiltsák a csak állandó fényerősségű féklámpák beépítését.

4. ÁLTALÁNOS MŰSZAKI KÖVETELMÉNYEK

Valamennyi jóváhagyásra benyújtott lámpának meg kell felelnie a 4. és az 5. szakaszban foglalt követelményeknek.

4.1. A 48., az 53., a 74. és a 86. számú ENSZ-előírás, valamint a lámpa típusjóváhagyása iránti kérelem benyújtásának időpontjában hatályban lévő módosítássorozataik 5. és 6. szakaszában („Általános követelmények, illetve, „Egyedi követelmények”), valamint az ezekben a szakaszokban hivatkozott mellékletekben meghatározott követelményeket ezen előírásra is alkalmazni kell. Az egyes lámpákra – valamint arra a jármű-kategóriára (azokra a jármű-kategóriákra), amely(ek)be az adott lámpát be kívánják szerelni – meghatározott követelményeket alkalmazni kell, amennyiben a lámpa típusjóváhagyásának időpontjában azok ellenőrzése megvalósítható.

4.2. A lámpákat úgy kell megtervezni és kivitelezni, hogy a szokásos használat mellett fellépő rezgések ellenére kielégítően ellássák feladatukat, és megőrizzék ezen előírás szerinti jellemzőiket.

4.3. Fényforrások: 4.3.1. Cserélhető fényforrás(ok) esetében: 4.3.1.1. A lámpát csak a 37. és/vagy a 128. számú ENSZ-előírás alapján jóváhagyott fényforrással (fényforrásokkal) lehet felszerelni, feltéve, hogy a 37. számú ENSZ-előírás vagy az előírásnak a típusjóváhagyási kérelem benyújtásának időpontjában hatályban lévő módosítássorozata, illetve a 128. számú ENSZ-előírás vagy az előírásnak a típusjóváhagyási kérelem benyújtásának időpontjában hatályban lévő módosítássorozata sem korlátozza ezek használatát. 4.3.1.2. Abban az esetben, ha a fényforrás kategóriája vagy kategóriái vagy típusa(i) csak a használatban lévő és eredetileg ilyen lámpákkal felszerelt járművekben használható(k), a lámpa típusjóváhagyását kérelmezőnek nyilatkoznia kell arról, hogy a lámpa csak az adott járművekbe való beépítésre szolgál; ezt fel kell tüntetni az 1. mellékletben szereplő értesítési formanyomtatványon. 4.3.1.3. A lámpát úgy kell kialakítani, hogy a fényforrás(oka)t kizárólag a megfelelő helyzetben lehessen beszerelni. 4.3.1.4. A fényforrás(ok) foglalatának meg kell felelnie a 60061 sz. IEC-kiadványban megadott jellemzőknek. Olyan adatlapot kell használni a foglalathoz, amely az előírt fényforrás(ok) kategóriájára érvényes. Amennyiben a LED-es helyettesítő fényforrás(ok) egy kategóriája is elő van írva, a foglalatnak a LED-es helyettesítő fényforrás(ok) kategóriájára vonatkozó adatlapját kell alkalmazni. 4.3.2. Fényforrásmodulok esetében ellenőrizni kell a következőket: 4.3.2.1. A fényforrásmodul(oka)t úgy kell kialakítani, hogy: a) minden fényforrásmodul csak a meghatározott és megfelelő helyzetben legyen beépíthető, és kizárólag szerszámmal (szerszámokkal) lehessen eltávolítani; b) ha egynél több fényforrásmodult használnak egy adott lámpa házában, akkor a különféle jellemzőkkel rendelkező fényforrásmodulok nem lehetnek felcserélhetők ugyanazon lámpa házán belül. 4.3.2.2. A fényforrásmodul(ok)nak illetéktelen beavatkozás ellen védettnek kell lennie (lenniük). 4.3.2.3. A fényforrásmodul kialakításának olyannak kell lennie, hogy a fényforrás – szerszámmal (szerszámokkal) vagy anélkül – mechanikusan ne legyen felcserélhető más jóváhagyott, cserélhető fényforrással. 4.3.2.4. A nem cserélhető izzószálas fényforrás(ok) vagy a nem cserélhető izzószálas fényforrással (fényforrásokkal) felszerelt fényforrásmodul(ok) esetében a kérelmezőnek a típusjóváhagyási dokumentációhoz mellékelnie kell egy, a típusjóváhagyásért felelős hatóság számára elfogadható jelentést, amely igazolja, hogy ez(ek) a nem cserélhető izzószálas fényforrás(ok) megfelel(nek) az IEC 60809 szabvány 3. kiadásának 4.11. szakaszában meghatározott követelményeknek.

4.4. Független és összefüggő lámpák

4.4.1. A „D” lámpaként jóváhagyandó két független lámpából álló egység első és hátsó helyzetjelző lámpaként – kivéve az MA és az MR kategóriájú lámpákat –, féklámpaként – kivéve az MS kategóriájú féklámpákat –, első és hátsó méretjelző lámpaként és irányjelző lámpaként – kivéve a 11, a 11a, a 11b, a 11c és a 12 kategóriát – használható.

4.4.2. Az „Y” lámpaként jóváhagyandó összefüggő lámparendszer első és hátsó helyzetjelző lámpaként, féklámpaként, első és hátsó méretjelző lámpaként, nappali menetjelző lámpaként és 1, 1a, 1b, 2a és 2b kategóriájú irányjelző lámpaként használható.

4.5. Független, csoportosított, egyesített és összeépített lámpák:

4.5.1. Az első vagy hátsó helyzetjelző lámpaként jóváhagyott lámpák egyben jóváhagyott méretjelző lámpáknak is minősülnek.

4.5.2. A csoportosított vagy egyesített vagy összeépített első és hátsó helyzetjelző lámpák méretjelző lámpaként is használhatók.

4.5.3. Az egyéb funkciót ellátó berendezésekkel összeépített helyzetjelző vagy nappali menetjelző lámpák megengedettek, amennyiben a lámpák e berendezésekkel közös fényforrást használnak, és kialakításuk olyan, hogy folyamatosan a kibocsátott fény erősségét külön szabályozó rendszerrel működnek.

4.5.4. Ha azonban a hátsó helyzetjelző lámpa féklámpával van összeépítve, a következő két feltétel valamelyikének teljesülnie kell: a) a berendezésnek többszörös fényforrású elrendezés részét kell képeznie; vagy b) a berendezést olyan járműben kell használni, amely a szóban forgó funkció tekintetében hibaellenőrző rendszerrel van ellátva. Ezt mindkét esetben megjegyzésként rögzíteni kell az értesítési formanyomtatványon.

4.5.5. Ha az első helyzetjelző lámpa egy vagy több infravörös fényforrást is magában foglal, az első helyzetjelző lámpára vonatkozó fény- és színtani követelményeknek az infravörös fényforrás(ok) működtetése nélkül, illetve működtetésével egyaránt teljesülniük kell.

4.6. A meghibásodására vonatkozó rendelkezések

4.6.1. Az egynél több fényforrást tartalmazó egyes lámpa meghibásodása

4.6.1.1. Az egynél több fényforrást tartalmazó egyes lámpában az olyan fényforrások csoportja, amelyek úgy vannak kapcsolva, hogy egy fényforrás meghibásodása esetén a többi sem bocsát ki fényt, egy fényforrásnak tekintendő.

4.6.1.2. Ha egy több fényforrást tartalmazó egyes lámpában bármely fényforrás meghibásodik, a következő rendelkezések közül legalább egynek teljesülnie kell: a) a fényerősség megfelel a 3. mellékletben szereplő szabványos térbeli fényerősség-eloszlási mérőrácsban előírt minimális fényerősségnek, és a fényerő felső értékhatára valamennyi fényforrás egyidejű bekapcsolása esetén sem léphető túl; vagy b) egy olyan jel kerül kibocsátásra, amely aktiválja a 48. számú ENSZ-előírás 6.4.8., 6.7.8., 6.9.8., 6.10.8., 6.11.8., 6.12.8., 6.13.8. és 6.18.8. szakasza szerinti, meghibásodásra figyelmeztető visszajelzőt, feltéve, hogy a vonatkoztatási tengely mentén mért fényerősség eléri az előírt legkisebb fényerősség legalább 50 %-át. Ebben az esetben az értesítési formanyomtatványon egy megjegyzés jelzi, hogy a lámpa csak meghibásodásra figyelmeztető visszajelzővel felszerelt járművön használható.

4.6.1.3. A 4.6.1.2. szakasz követelményei nem vonatkoznak azokra a nappali menetjelző lámpákra, amelyeknek meg kell felelniük az 5.4.4. szakasz követelményeinek. Mindazonáltal a 4.6.1.1. szakasz követelményei továbbra is alkalmazandók.

4.6.1.4. A 4.6.1.2. szakasz követelményei nem vonatkoznak az irányjelző lámpákra. Az 1, 1a, 1b, 2a és 2b kategóriájú irányjelző lámpáknak meg kell felelniük az 5.6.3. szakasz követelményeinek. Mindazonáltal a 4.6.1.1. szakasz követelményei továbbra is alkalmazandók.

4.6.1.5. A 4.6.1.2. szakasz követelményei nem vonatkoznak a rendszámtábla-megvilágító lámpákra. Mindazonáltal a 4.6.1.1. szakasz követelményei továbbra is alkalmazandók.

4.6.1.6. A 4.6.1.2. szakasz b) pontjának követelményei nem vonatkoznak az L kategóriájú járművek fék- és helyzetjelző lámpáira. Mindazonáltal a 4.6.1.1. szakasz és a 4.6.1.2. szakasz a) pontjának követelményei továbbra is alkalmazandók.

4.6.2. Abban az esetben, ha az alábbi berendezések fényerő-szabályozója meghibásodik:

a) R2 kategóriájú hátsó helyzetjelző lámpa, amelynek fényereje meghaladja az R1 kategóriára megszabott felső értékhatárt;

b) RM2 kategóriájú hátsó méretjelző lámpa, amelynek fényereje meghaladja az RM1 kategóriára megszabott felső értékhatárt;

c) S2 kategóriájú féklámpa, amelynek fényereje meghaladja az S1 kategóriára megszabott felső értékhatárt;

d) S4 kategóriájú féklámpa, amelynek fényereje meghaladja az S3 kategóriára megszabott felső értékhatárt;

e) 2b kategóriájú irányjelző, amelynek fényereje meghaladja a 2a kategóriára megszabott felső értékhatárt;

f) F2 kategóriájú hátsó ködlámpa, amelynek fényereje meghaladja az F1 kategóriára megszabott felső értékhatárt;

az egyes kategóriák tekintetében automatikusan teljesülniük kell az állandó fényerősségre vonatkozó követelményeknek.

4.7. Vizsgálati körülmények

4.7.1. Valamennyi mérést, akár fénytani, akár színtani mérésről legyen szó, a következők szerint kell végezni: 4.7.1.1. Olyan, cserélhető fényforrással felszerelt lámpa esetében, amely nincs elektronikus fényforrás-vezérlőegységgel vagy fényerő-szabályozóval felszerelve, a berendezés adott kategóriájára előírt, színezett vagy nem színezett szabványos fényforrással, amelyet az alábbi feszültséggel táplálnak meg: a) izzószálas fényforrás(ok) esetében az izzószálas fényforrás adott kategóriájára előírt viszonyítási fényáram előállításához szükséges feszültség; b) LED-es fényforrás(ok) esetében 6,75 V, 13,5 V, illetve 28,0 V; a kapott fényáramértéket korrigálni kell. A korrekciós tényező az objektív fényáram és az alkalmazott feszültségen mért fényáram aránya. 4.7.1.2. A jármű tápfeszültségétől függetlenül működő, teljes mértékben a rendszer által vezérelt fényforrás esetében vagy különleges tápegység által táplált fényforrás esetében a kérelmező által meghatározott vizsgálati feszültséget kell alkalmazni a fényforrás bemeneti kapcsain, illetve 6,75 V-ot, 13,5 V-ot vagy 28,0 V-ot kell alkalmazni az adott rendszer/tápegység bemeneti kapcsain. A vizsgálati laboratórium a fényforrások táplálásához szükséges különleges tápegységet bekérheti a gyártótól. 4.7.1.3. Nem cserélhető fényforrással (izzószálas fényforrás és egyebek) felszerelt lámpa esetében a lámpában meglévő fényforrásokkal. 4.7.1.3.1. Közvetlenül a jármű feszültségén működő, nem cserélhető fényforrásokkal felszerelt lámpák esetében valamennyi mérést 6,75 V, 13,5 V vagy 28,0 V feszültségen vagy a kérelmező által megadott feszültségen kell elvégezni, figyelembe véve a jármű minden más tápellátó rendszerét. 4.7.1.3.2. A jármű tápfeszültségétől függetlenül működő, teljes mértékben a rendszer által vezérelt fényforrás esetében vagy egy különleges tápegység által táplált fényforrás esetében a 4.7.1.3.1. szakaszban meghatározott vizsgálati feszültséget kell alkalmazni az adott rendszer/tápegység bemeneti kapcsain. A vizsgálati laboratórium a fényforrások táplálásához szükséges különleges tápegységet bekérheti a gyártótól. 4.7.1.4. A lámpa részét képező elektronikus fényforrás-vezérlőegységet vagy fényerő-szabályozót használó rendszer esetében a lámpa bemeneti sorkapcsait a gyártó által megadott feszültséggel, vagy ha a gyártó nem adott meg feszültséget, akkor 6,75 V, 13,5 V, illetve 28,0 V feszültséggel kell megtáplálni. 4.7.1.5. A lámpa részét nem képező elektronikus fényforrás-vezérlőegységet vagy fényerő-szabályozót használó rendszer esetében a lámpa bemeneti sorkapcsait a gyártó által megadott feszültséggel kell megtáplálni.

4.7.2. A fényerősség változtatása céljából fényerő-szabályozóval működtetett fényforrások esetében azonban a kérelmező leírása szerint kell elvégezni a fénytani méréseket.

4.7.3. A mérőlaboratóriumnak be kell kérnie a gyártótól a fényforrás és a kapcsolódó eszközök megtáplálásához szükséges fényforrás-vezérlőegységet vagy fényerő-szabályozót.

4.7.4. A lámpa előírt tápfeszültségét meg kell adni az 1. melléklet szerinti értesítési formanyomtatványon.

4.7.5. A látszólagos felületnek a fényjelző lámpa vonatkoztatási tengelyének irányába eső határait meg kell határozni. Az 5 és 6 kategóriájú irányjelzők esetében azonban a fénykibocsátó felület határait kell meghatározni. Ez a követelmény a hátsórendszámtábla-megvilágító lámpákra nem vonatkozik.

4.7.6. A járművön belül történő beszerelésre szánt S3 vagy S4 kategóriájú féklámpák esetében a benyújtott üveglapmintát vagy (több lehetőség esetén) -mintákat (lásd a 3.1.2.8. szakaszt) a vizsgálandó lámpa elé kell helyezni a kérelemhez csatolt rajz(ok)on megadott geometriai helyzet(ek)ben (lásd a 3.1.2.2. szakaszt).

4.7.7. Amennyiben a kérelmező választása szerint a lámpát LED-es helyettesítő fényforrással (fényforrásokkal) is jóvá kell hagyni, minden fénytani és színtani mérést meg kell ismételni az előírt LED-es helyettesítő fényforrás(ok) használatával.

4.8. Fénytani mérések

4.8.1. Mérési előírások

4.8.1.1. Fénytani mérések végzésekor a szórt fényvisszaverődést megfelelő ernyőzéssel el kell kerülni.

4.8.1.2. Ha a mérési eredmények vitatottak, a következő követelményeknek megfelelő méréseket kell végezni: 4.8.1.2.1. a mérési távolságot úgy kell megválasztani, hogy a távolság négyzetével fordított arányosság érvényesüljön; 4.8.1.2.2. a mérőberendezésnek olyannak kell lennie, hogy a lámpa vonatkoztatási középpontjából a fényérzékelő látószöge 10’ és 1° között legyen; 4.8.1.2.3. egy adott mérési irányra a fényerősségre vonatkozó előírás teljesítettnek minősül, ha az előírt fényerősség a mérési irányhoz képest legfeljebb negyed fokos eltéréssel jelentkezik.

4.8.1.3. Ha a lámpát több különböző helyzetben vagy állíthatóan lehet a járműbe beépíteni, a fénytani méréseket el kell végezni mindegyik helyzetben, illetve állíthatóan beépített készülék esetében a szélső helyzetekben, a gyártó által megadott vonatkoztatási tengelyek szerint.

4.8.2. Mérési módszerek

4.8.2.1. A fénytani jellemzőket a 4.7. szakasz vonatkozó része szerint kell ellenőrizni.

4.8.2.2. Több cserélhető fényforrás esetében: 6,75 V, 13,5 V vagy 28,0 V feszültségű fényforrás(ok) esetében a fényerősség értékeit korrigálni kell. E cserélhető izzószálas fényforrások esetében a korrekciós tényező a viszonyítási fényáram és az alkalmazott feszültségen (6,75 V, 13,5 V vagy 28,0 V) mért fényáram számtani átlagának aránya. LED-es fényforrások esetében a korrekciós tényező az objektív fényáram és az alkalmazott feszültségen (6,75 V, 13,5 V vagy 28,0 V) mért fényáram számtani átlagának aránya. A használt fényforrás tényleges fényárama legfeljebb 5 százalékkal térhet el a számtani átlagtól. Kizárólag izzószálas fényforrások esetében szabványos izzószálas fényforrás is használható: minden egyes helyzetben a viszonyítási fényárammal működtetve, és az egyes helyzetekben mért eredményeket összeadva.

4.8.2.3. Lámpák esetében, az izzószálas fényforrással (fényforrásokkal) felszerelt lámpák kivételével:

4.8.2.3.1. A tolatólámpák és a manőverezőlámpák esetében az egy percen, illetve 10 percen keresztüli működés után mért fényerősségnek az előírt legnagyobb és legkisebb érték közé kell esnie. Az egy percen, illetve 10 percen keresztüli működés utáni fényerősség-eloszlást a fénytani stabilitás elérése után kell megmérni az egyes mérési pontokban a következő időtartamok eltelte után a HV pontban mért fényerősségértékek arányát felhasználva: a) egy perc után; b) 10 perc után; valamint c) a fénytani stabilitás elérése után.

4.8.2.3.2. Minden más lámpa esetében az egy percen és a 30 percen keresztüli működés után mért fényerősségnek az előírt legnagyobb és legkisebb érték közé kell esnie. Az irányjelző lámpákat villogó üzemmódban kell működtetni (f = 1,5 Hz, 50 százalékos bekapcsolási idő). Az egy percen keresztüli működés utáni fényerősség-eloszlást a 30 perces működés utáni fényerősség-eloszlásból lehet kiszámítani az egyes mérési pontokban az egy perc, illetve a 30 perc működés után a HV pontban mért fényerősségértékek arányát felhasználva.

4.8.3. Eltérő rendelkezés hiányában a vonatkoztatási tengelyen kívül és a 2. melléklet ábráin meghatározott szögtartományokon belül az átadott mindkét jelzőlámpa esetében a kibocsátott fényerőnek meg kell felelnie az alábbiaknak:

4.8.3.1. a 3. mellékletben megadott vonatkozó fényerősség-eloszlási mérőrács pontjainak megfelelő egyik irányban sem lehet kisebb, mint az egyes funkciók vonatkozásában a lenti táblázatában meghatározott alsó értékhatár és az említett mérőrácsban az adott irányra meghatározott százalék szorzata;

4.8.3.2. abban a tartományban, amelyben a fényjelző lámpa látható, egyetlen irányban sem haladhatja meg az egyes funkciókra vonatkozó táblázatban meghatározott felső értékhatárt.

4.8.4. Ha egy olyan egység, amely két azonos funkciójú, „D” lámpaként típusjóváhagyásra kerülő független lámpából áll, egyes lámpának minősül, teljesülniük kell az alábbiakra vonatkozó követelményeknek:

a) a kibocsátott fényerőre megállapított felső értékhatár, ha az összes lámpa be van kapcsolva;

b) a kibocsátott fényerőre megállapított alsó értékhatár, ha az egyik lámpa meghibásodik.

4.8.5. Az összefüggő lámparendszereknek valamennyi összefüggő lámpájuk egyidejű működtetésével kell teljesíteniük a követelményeket.

Ugyanakkor:

a) Ha a hátsó helyzetjelző lámpa funkcióját ellátó összefüggő lámparendszert részben egy rögzített alkatrészre, részben pedig egy mozgatható alkatrészre szerelik fel, a kérelmező által megadott összefüggő lámpá(k)nak a mozgatható alkatrész(ek) valamennyi rögzített helyzetében teljesítenie (teljesíteniük) kell a külső geometriai láthatóságra, valamint a szín- és fénytani jellemzőkre vonatkozó minden követelményt. Ebben az esetben a belső geometriai láthatóságra vonatkozó követelmény akkor tekinthető teljesítettnek, ha ez(ek) az összefüggő lámpa (lámpák) a mozgatható rész(ek) valamennyi rögzített helyzetében továbbra is megfelel(nek) a berendezés jóváhagyásában megadott fényeloszlási mezőben előírt fénytani értékeknek.

b) Ha a hátsó irányjelző funkciót betöltő összefüggő lámparendszert részben egy rögzített járműrészre, részben pedig mozgatható részre szerelik fel, a kérelmező által megadott összefüggő lámpá(k)nak a mozgatható rész(ek) valamennyi rögzített helyzetében teljesítenie (teljesíteniük) kell a geometriai láthatósági, színtani és fénytani követelményeket. Ez a követelmény nem vonatkozik az olyan gépjárművekre való felszerelésre szánt összefüggő irányjelző lámpá(k)ra, amelye(ke)n a geometriai láthatóság szögeire vonatkozó követelmény teljesítése vagy kiegészítése érdekében további lámpákat üzemeltetnek a mozgatható rész rögzített nyitott helyzetében, feltéve, hogy ezek a további lámpák kielégítik a mozgatható részre szerelt irányjelző lámpákra vonatkozó valamennyi elhelyezési, fénytani és színtani követelményt.

4.8.6. A 3. melléklet vonatkozó szakaszainak a fényerő helyi változását érintő rendelkezéseit be kell tartani.

4.8.7. Eltérő rendelkezés hiányában a fényerősséget folyamatosan működő fényforrással kell mérni, piros fényű lámpáknál pedig színes fénnyel kell végezni a mérést.

4.8.8. Az R2, az RM2, az S2, az S4, az F2 és a 2b kategóriájú lámpák esetében mérni kell, hogy mennyi idő telik el a fényforrás(ok) feszültség alá helyezése, valamint aközött, hogy a vonatkoztatási tengely mentén mért fényerősség eléri az 5. szakasz szerint mért érték 90 %-át a lámpa által kibocsátott fényerősség határértékei esetében. A legkisebb fényerősség eléréséig eltelt idő nem haladhatja meg a legnagyobb fényerősség eléréséig eltelt időt.

4.8.9. A fényerő-szabályozó nem generálhat olyan jeleket, amelyek olyan fényerősséget hoznak létre, amely:

4.8.9.1. kívül esik az 5. szakaszban megadott tartományon; valamint

4.8.9.2. meghaladja az 5. szakaszban az adott lámpára megadott állandó fényerősség felső határértékét:

a) a nappali és éjszakai viszonyoktól függően működő rendszerek esetében: éjszakai viszonyok mellett;

b) más rendszerek esetében: szokásos viszonyok mellett (1).

4.8.10. Az alkalmazandó mérési módszerek részleteit a 3. melléklet tartalmazza.

4.8.11. Ha egy hátsó helyzetjelző lámpa és/vagy egy hátsó méretjelző lámpa, valamint egy állandó vagy szabályozható fényerejű féklámpa össze van építve, akkor az egyidejűleg üzemben lévő két lámpa ténylegesen mérhető fényerősségének és az egyedül üzemben lévő hátsó helyzetjelző lámpa vagy méretjelző lámpa fényerőssége arányának legalább 5:1 kell lennie abban a tartományban, amelyet a fényerősség-eloszlási mérőrács ±5° V és ±10° H pontjain áthaladó függőleges egyenesek határolnak.

Ha a két összeépített lámpa közül legalább az egyik több fényforrással rendelkezik, és az(ok) egyes lámpának tekintendő(k), akkor az összes fényforrás egyidejű működtetésével kapott értékeket kell figyelembe venni.

4.9. A kibocsátott fény színe

A kibocsátott fény színét a 3. melléklet vonatkozó szakaszában az adott funkcióra meghatározott fényeloszlási rács mezőjében kell mérni. Ezeket a színtani jellemzőket a 4.7. szakaszban leírt vizsgálati eljárással kell ellenőrizni. Ezen a területen kívül a szín éles változása nem megengedett.

A nem cserélhető fényforrással felszerelt lámpák esetében azonban a színtani jellemzőket a lámpában lévő fényforrásokkal kell ellenőrizni a 4.7. szakasz idevágó alpontjai szerint.

5. EGYEDI MŰSZAKI KÖVETELMÉNYEK

5.1. Az első helyzetjelző lámpákra (A, MA jelölés) és az első méretjelző lámpákra (AM jelölés) vonatkozó műszaki követelmények

5.1.1. Az átadott mindkét lámpa esetében a kibocsátott fényerőnek meg kell felelnie a 3. táblázatban meghatározott követelményeknek. 3. táblázat Az első helyzetjelző lámpák és az első méretjelző lámpák fényerősségértékei Legkisebb fényerősség a HV pontban (cd-ban megadott értékek) Legnagyobb fényerősség bármely irányban (cd-ban megadott értékek) egyes lámpaként használva „D” lámpaként használva (3.3.2.5.2. szakasz) Első helyzetjelző lámpák, első méretjelző lámpák, A vagy AM 4 140 70 Első helyzetjelző lámpák (motorkerékpár), MA 4 140 N.A. Fényszóróba vagy első ködlámpába épített A első helyzetjelző lámpák 4 140 N.A.

5.1.2. A vonatkoztatási tengelyen kívül és a 2. melléklet A. részének ábráin meghatározott szögtartományokon belül az egyes lámpák által kibocsátott fényerőnek minden olyan irányban, amely a 3. melléklet 2. szakaszában bemutatott szabványos fényerősség-eloszlási mérőrács valamely pontjának felel meg, el kell érnie az 5.1.1. szakaszban előírt legkisebb érték és az említett mérőrácsban az adott irányra meghatározott százalék szorzatát.

5.1.3. A 2. melléklet A. részének ábráin megállapított tartományokban a kibocsátott fényerőnek az első helyzetjelző lámpák, valamint az első méretjelző lámpák esetében legalább 0,05 cd-nak kell lennie.

5.1.4. A kibocsátott fény színének fehérnek kell lennie, az „MA” szimbólummal azonosított lámpa színe azonban lehet borostyánsárga.

5.2. A hátsó helyzetjelző lámpákra (R1, R2, MR jelölés) és a hátsó méretjelző lámpákra (RM1, RM2 jelölés) vonatkozó műszaki követelmények

5.2.1. Az átadott mindkét lámpa esetében a kibocsátott fényerőnek meg kell felelnie a 4. táblázatban meghatározott követelményeknek. 4. táblázat A hátsó helyzetjelző lámpák és a hátsó méretjelző lámpák fényerősségértékei Legkisebb fényerősség a HV pontban (cd-ban megadott értékek) Legnagyobb fényerősség bármely irányban (cd-ban megadott értékek) egyes lámpaként használva „D” lámpaként használva (3.3.2.5.2. szakasz) Hátsó helyzetjelző lámpák, hátsó méretjelző lámpák R1 vagy RM1 (állandó) 4 17 8,5 MR 4 17 N.A. R2 vagy RM2 (szabályozható) 4 42 21

5.2.2. A vonatkoztatási tengelyen kívül és a 2. melléklet A. részének ábráin meghatározott szögtartományokon belül az egyes lámpák által kibocsátott fényerőnek minden olyan irányban, amely a 3. melléklet 2. szakaszában bemutatott szabványos fényerősség-eloszlási mérőrács valamely pontjának felel meg, el kell érnie az 5.2.1. szakaszban előírt legkisebb érték és az említett mérőrácsban az adott irányra meghatározott százalék szorzatát.

5.2.3. Összeépített fék- és hátsó helyzetjelző lámpák esetében a vízszintes síktól lefelé, azzal 5 fokos szöget bezáró sík alatt ugyanakkor 60 cd fényerősség megengedett;

5.2.4. A 2. melléklet A. részének ábráin megállapított tartományokban a kibocsátott fényerőnek a hátsó helyzetjelző lámpák és méretjelző lámpák esetében legalább 0,05 cd-nak kell lennie.

5.2.5. A kibocsátott fénynek piros színűnek kell lennie. Ez a követelmény az alábbi lámpák szabályozható fényerősségének tartományára is érvényes: a) R2 kategóriájú hátsó helyzetjelző lámpák; b) RM2 kategóriájú hátsó méretjelző lámpák.

5.3. A várakozást jelző lámpákra (77R jelölés) vonatkozó műszaki követelmények

5.3.1. Az átadott mindkét lámpa esetében a kibocsátott fényerőnek meg kell felelnie az 5. táblázatban meghatározott követelményeknek. 5. táblázat A várakozást jelző lámpák fényerősségértékei Legkisebb fényerősség a HV pontban (cd-ban megadott értékek) Legnagyobb fényerősség bármely irányban (cd-ban megadott értékek) Előre néző várakozást jelző lámpák 2 60 Hátra néző várakozást jelző lámpák 2 30

5.3.2. A vízszintes síktól lefelé, azzal 5 fokos szöget bezáró sík alatt azonban megengedett a 60 cd fényerősség a féklámpával egybeépített, hátra irányuló várakozást jelző lámpák esetében.

5.3.3. A vonatkoztatási tengelyen kívül és a 2. melléklet A. részének ábráin meghatározott szögtartományokon belül az egyes lámpák által kibocsátott fényerőnek minden olyan irányban, amely a 3. melléklet 2. szakaszában bemutatott szabványos fényerősség-eloszlási mérőrács valamely pontjának felel meg, el kell érnie az 5.3.1. szakaszban előírt legkisebb érték és az említett mérőrácsban az adott irányra meghatározott százalék szorzatát.

5.3.4. A 2. melléklet B. részének ábráin megállapított tartományokban a kibocsátott fényerőnek az első és hátsó várakozást jelző lámpák esetében legalább 0,05 cd-nak kell lennie.

5.3.5. A kibocsátott fénynek: a) az előre néző várakozást jelző lámpák esetében fehérnek kell lenniük; b) a hátra néző várakozást jelző lámpák esetében pirosnak kell lenniük; c) az oldalra néző várakozást jelző lámpák esetében borostyánsárgának kell lenniük.

5.4. A nappali menetjelző lámpákra (RL jelölés) vonatkozó műszaki követelmények

5.4.1. Az átadott mindkét lámpa esetében a kibocsátott fényerőnek meg kell felelnie a 6. táblázatban meghatározott követelményeknek.

6. táblázat

A nappali menetjelző lámpák fényerősségértékei

Legkisebb fényerősség a HV pontban (cd-ban megadott érték) Legnagyobb fényerősség bármely irányban (cd-ban megadott érték) Nappali menetjelző lámpák 400 1 200

5.4.2. A vonatkoztatási tengelyen kívül az egyes lámpák által kibocsátott fényerőnek minden olyan irányban, amely a 3. melléklet 2. szakaszában bemutatott szabványos fényerősség-eloszlási mérőrács valamely pontjának felel meg, el kell érnie az 5.4.1. szakaszban előírt legkisebb érték és az említett mérőrácsban az adott irányra meghatározott százalék szorzatát.

5.4.3. Továbbá, a 2. melléklet A. részében található ábrán meghatározott tartományban a kibocsátott fény ereje sehol sem lehet kisebb 1,0 cd-nál.

5.4.4. A fényforrás meghibásodása

5.4.4.1. Egynél több fényforrást tartalmazó nappali menetjelző lámpa esetében a nappali menetjelző lámpának meg kell felelnie az előírt legkisebb fényerősségnek, és a fényerő felső értékhatára valamennyi fényforrás egyidejű bekapcsolása esetén sem léphető túl.

5.4.4.2. Ha egy több fényforrást tartalmazó egyes lámpában bármely fényforrás meghibásodik, a következő rendelkezések valamelyikének teljesülnie kell: a) A 3. melléklet 2.2. szakaszában meghatározott szabványos fényerősség-eloszlási pontokon a fényerősségnek el kell érnie az előírt minimális fényerősség legalább 80 %-át; vagy b) a vonatkoztatási tengely mentén mért fényerősségnek el kell érnie az előírt legkisebb fényerősség legalább 50 %-át, feltéve, hogy az értesítési formanyomtatványon megjegyzést tettek arra vonatkozóan, hogy a lámpa csak működés-visszajelző lámpával ellátott berendezésben használható.

5.4.5. A kibocsátott fénynek fehér színűnek kell lennie.

5.4.6. A látszólagos felület mérete a nappali menetjelző lámpa vonatkoztatási tengelyének irányából nézve nem lehet 25 cm 2 -nél kisebb, illetve 200 cm 2 -nél nagyobb.

5.4.7. A nappali menetjelző lámpát alá kell vetni a 6. mellékletben ismertetett hőállósági vizsgálatnak.

5.5. A féklámpákra (S1, S2, S3, S4, MS jelölés) vonatkozó műszaki követelmények

5.5.1. Az átadott mindkét lámpa esetében a kibocsátott fényerőnek meg kell felelnie a 7. táblázatban meghatározott követelményeknek. 7. táblázat A féklámpák fényerősségértékei A féklámpa kategóriája Legkisebb fényerősség a HV pontban (cd-ban megadott értékek) Legnagyobb fényerősség bármely irányban (cd-ban megadott értékek) egyes lámpaként használva „D” lámpaként használva (3.3.2.5.2. szakasz) S1 (állandó) 60 260 130 S2 (szabályozható) 60 730 365 S3 (állandó) 25 110 55 S4 (szabályozható) 25 160 80 MS (állandó) 40 260 N.A.

5.5.2. A vonatkoztatási tengelyen kívül az egyes lámpák által kibocsátott fényerőnek minden olyan irányban, amely a 3. melléklet 2. szakaszában bemutatott szabványos fényerősség-eloszlási mérőrács valamely pontjának felel meg, el kell érnie az 5.5.1. szakaszban előírt legkisebb érték és az említett mérőrácsban az adott irányra meghatározott százalék szorzatát.

5.5.3. A 2. melléklet A. részének ábráin megállapított tartományokban a kibocsátott fényerőnek az S1, S3 és MS kategóriájú berendezések, valamint az S2 és S4 kategóriájú berendezések esetében nappal legalább 0,3 cd-nak, az S2 és S4 kategóriájú berendezések esetében éjszaka pedig legalább 0,07 cd-nak kell lennie.

5.5.4. A kibocsátott fénynek piros színűnek kell lennie. A járművön belül történő beszerelésre szánt S3 vagy S4 kategóriájú féklámpa esetében a színtani jellemzőket a lámpa és a hátsó szélvédő(k) vagy az üveglapminta (üveglapminták) legkedvezőtlenebb kombinációjából (kombinációiból) kiindulva kell ellenőrizni. Ezek a követelmények az S2 és S4 kategóriájú féklámpák által kibocsátott szabályozható fényerősség tartományára is vonatkoznak.

5.6. Az irányjelző lámpákra (1, 1a, 1b, 2a, 2b, 5, 6, 11, 11a, 11b, 11c, 12 jelölés) vonatkozó műszaki követelmények

5.6.1. Az átadott mindkét lámpa esetében a kibocsátott fényerőnek meg kell felelnie a 8. táblázatban meghatározott követelményeknek, és a minimális fényerősségnek teljesülnie kell:.

a) az 1, 1a, 1b, 2a, 2b, 11, 11a, 11b, 11c és 12 kategóriájú irányjelzők esetében a vonatkoztatási tengely mentén; vagy

b) az 5 és 6 kategóriájú irányjelzők esetében a 2. melléklet szerinti A irányban. 8. táblázat Az irányjelző lámpák fényerősségértékei Az irányjelző lámpa kategóriája Legkisebb fényerősség (cd-ban megadott értékek) Legnagyobb fényerősség bármely irányban (cd-ban megadott értékek) egyes lámpaként használva „D” lámpaként használva (3.3.2.5.2. szakasz) 1 175 1 000 500 1a 250 1 200 600 1b 400 1 200 600 2a (állandó) 50 500 250 2b (szabályozható) 50 1 000 500 5 0,6 280 140 6 50 280 140 11 90 1 000 N.A. 11a 175 1 000 N.A. 11b 250 1 200 N.A. 11c 400 1 200 N.A. 12 50 500 N.A.

5.6.2. A vonatkoztatási tengelyen kívül az egyes lámpák által kibocsátott fényerőnek minden olyan irányban, amely az alábbi szabványos fényerősség-eloszlási mérőrácsok valamely pontjának felel meg:

a) az 1, 1a, 1b, 2a, 2b, 11, 11a, 11b, 11c és 12 kategória esetében a 3. melléklet 2.1. szakaszában megadott mérőrács; illetve

b) a 6 kategória esetében a 3. melléklet 2.4. szakaszában megadott mérőrács;

el kell érnie az 5.6.1. szakaszban előírt legkisebb érték és az említett mérőrácsban az adott irányra meghatározott százalék szorzatát.

5.6.3. A meghibásodására vonatkozó rendelkezések

Az 1, 1a, 1b, 2a és 2b kategóriájú irányjelző lámpák esetében a 48. számú ENSZ-előírás 6.5.8. szakaszában vagy az 53. számú ENSZ-előírás 6.3.8. szakaszában előírt visszajelző lámpát aktiváló jel kerül kibocsátásre, ha (a 4.6. szakasz rendelkezéseinek sérelme nélkül):

a) valamelyik fényforrás elromlott; vagy

b) csak két fényforrással tervezett lámpa esetében a vonatkoztatási tengely mentén mért fényerősség kisebb, mint az előírt legkisebb fényerősség 50 százaléka; vagy

c) egy vagy több fényforrás meghibásodásának következtében a 3. melléklet 2.1. szakaszában meghatározott alábbi irányok egyikében mért fényerősség kisebb, mint az előírt legkisebb fényerősség: i. H = 0°, V = 0° ii. H = 20° a járműtől eltartó irányban, V = +5° iii. H = 10° a jármű belseje felé, V = 0°.

5.6.4. Vizsgálati eljárás:

A 4.8.3. és a 4.8.3.1. szakasztól eltérően a hátul felszerelt 5 kategóriájú irányjelző lámpákra előírt legkisebb érték a 2. melléklet A. részében meghatározott mezőkben 0,6 cd.

5.6.5. A 2. melléklet A. részének ábráin megállapított tartományokban a kibocsátott fényerőnek az 1b kategóriájú lámpák esetében legalább 0,7 cd-nak, az 1, 1a, 2a, 11, 11a, 11b, 11c, 12 kategóriájú lámpák, valamint a 2b kategóriájú lámpák esetében nappal legalább 0,3 cd-nak, a 2b kategóriájú lámpák esetében éjszaka pedig legalább 0,07 cd-nak kell lennie.

5.6.6. A fényerősséget általában folyamatosan működő fényforrással (fényforrásokkal) kell mérni.

A lámpa kialakításától – például fénykibocsátó diódák (LED-ek) alkalmazásától vagy a túlmelegedés elkerülése érdekében szükséges óvintézkedésektől – függően azonban a lámpák villogó üzemmódjában is el lehet végezni a méréseket.

a) A villogást a csúcsfényerősség 95 százalékán mért, 0,3 s-nál nagyobb impulzusszélességgel, f = 1,5 ± 0,5 Hz frekvenciával történő kapcsolással kell elérni. Minden más esetben a 4.7.1. szakaszban előírt feszültséget kell kommutálni 0,01 s-nál rövidebb felfutási, illetve lefutási idővel; túllendülés nem megengedett.

b) Villogó üzemmódban végzett mérések esetén a legnagyobb fényerő tekintendő a mért fényerősségnek.

5.6.7. A 2b kategóriájú lámpák esetében mérni kell, hogy mennyi idő telik el a fényforrás(ok) feszültség alá helyezése, valamint aközött, hogy a vonatkoztatási tengely mentén mért fényerősség eléri az 5.6.2. szakasz szerint mért érték 90 százalékát az irányjelző lámpa által kibocsátott fényerősség határértékei esetében. A legkisebb fényerősség eléréséig eltelt idő nem haladhatja meg a legnagyobb fényerősség eléréséig eltelt időt.

5.6.8. A fényerő-szabályozó nem generálhat olyan jeleket, amelyek az 5.6.1. szakaszban meghatározott tartományon kívüli és az 5.6.1. szakaszban meghatározott 2a kategóriájú legnagyobb fényerősséget meghaladó fényerősséget hoznak létre:

a) a nappali és éjszakai viszonyoktól függően működő rendszerek esetében: éjszakai viszonyok mellett;

b) más rendszerek esetében: a gyártó által megállapított vonatkoztatási viszonyok mellett (2).

5.6.9. A kibocsátott fénynek borostyánsárga színűnek kell lennie. A 2b kategóriájú hátsó irányjelző lámpák esetében ez a követelmény a szabályozható fényerősség teljes tartományára vonatkozik.

5.6.10. Az egy percen, illetve 30 percen keresztül villogó üzemmódban (f = 1,5 Hz, 50 százalékos bekapcsolási idő) történő működés után mért fényerősségnek az izzószálas fényforrással (fényforrásokkal) felszerelt lámpák kivételével valamennyi irányjelző lámpa esetében az előírt legkisebb és legnagyobb érték közé kell esnie. Az egy perc működés utáni fényerősség-eloszlást úgy lehet kiszámítani, hogy minden egyes vizsgálati pontra alkalmazzák az egy perc, illetve harminc perc működés után a HV pontban mért fényerő-értékek hányadosát a fentiekben leírtak szerint.

5.6.11. Az 1, 1a, 1b, 2a, 2b, 11, 11a, 11b, 11c vagy 12 kategóriába tartozó irányjelző lámpák esetében a villogás előállítható a fényforrásaik egymást követő működtetésével, amennyiben teljesülnek a következő feltételek:

a) bekapcsolás után minden fényforrásnak a bekapcsolási ciklus végéig világító állapotban kell maradnia;

b) a fényforrások egymást követő bekapcsolódásának egy olyan jelet kell keltenie, amely a fénykibocsátó felületnek a gépjármű hosszirányú középvonalához legközelebb eső szélétől az attól legtávolabb eső széle felé egyenletesen halad;

c) egy megszakítás és függőleges oszcilláció nélküli jelnek kell keletkeznie (azaz legfeljebb egy irányváltozás megengedett a függőleges tengely mentén). A szekvenciális irányjelző fénykibocsátó felületének két szomszédos/érintő különálló része közötti távolság – a 48. számú ENSZ-előírás 5.7.2. szakaszában, a 86. számú ENSZ-előírás 5.7.2. szakaszában vagy az 53. számú ENSZ-előírás 5.6.2. szakaszában meghatározott értékek helyett – a vonatkoztatási tengelyre merőlegesen mérve nem haladhatja meg az 50 mm-t. A jelzés e megszakításai nem idézhetnek elő átfedést a különböző részek függőleges tengelyében a jármű hosszirányú középvonalához legközelebb eső szélétől az attól legtávolabb eső széle felé haladva, és nem használhatók semmilyen más világítási vagy fényjelző funkcióhoz;

d) a felvillanási mintának legkésőbb 200 ms-mal a bekapcsolási ciklus kezdete után be kell fejeződnie;

e) az irányjelző fénykibocsátó felületeinek ortogonális vetületét a vonatkoztatási tengely irányában egy téglalap határolja a vonatkoztatási tengelyre merőleges síkban, amelynek hosszabb oldalai párhuzamosak a H síkkal. A vízszintes és a függőleges oldalak aránya nem lehet kisebb, mint 1,7.

A fenti feltételek teljesülését villogó üzemmódban kell ellenőrizni.

5.7. Az oldalsó helyzetjelző lámpákra (SM1, SM2 jelölés) vonatkozó műszaki követelmények

5.7.1. Az átadott mindkét lámpa esetében a kibocsátott fényerőnek meg kell felelnie a 9. táblázatban meghatározott követelményeknek. 9. táblázat Az oldalsó helyzetjelző lámpák fényerősségértékei Az oldalsó helyzetjelző lámpa kategóriája SM1 SM2 Legkisebb fényerősség a vonatkoztatási tengely mentén 4,0 cd 0,6 cd a fentitől eltérő, megadott szögtartományban 0,6 cd 0,6 cd Legnagyobb fényerősség a megadott szögtartományban 25,0 cd 25,0 cd Szögtartomány vízszintes ±45 fok ±30 fok függőleges ±10 fok ±10 fok Kiegészítésképpen: a fényerősség piros fényű oldalsó helyzetjelző lámpa esetében vízszintes irányban a 60°-tól 90°-ig terjedő szögtartományban, valamint függőleges irányban ± 20° a jármű eleje felé nem haladhatja meg a 0,25 cd-t.

5.7.2. A vonatkoztatási tengelyen kívül, de a 2. melléklet C. részének ábráin meghatározott szögtartományokon belül az átadott mindkét oldalsó helyzetjelző lámpa esetében a kibocsátott fényerő: a) a 3. melléklet 2.7. szakaszában megadott fényerősség-eloszlási mérőrács pontjainak megfelelő egyik irányban sem lehet kisebb az 5.7.1. szakaszban meghatározott alsó értékhatár és az említett mérőrácsban az adott irányra meghatározott százalék szorzatánál; b) abban a tartományban, ahol az oldalsó helyzetjelző lámpa látható, egyetlen irányban sem haladhatja meg az 5.7.1. szakaszban meghatározott felső értékhatárt.

5.7.3. Az SM1 és SM2 kategóriájú oldalsó helyzetjelző lámpák esetében elég lehet csak a típusjóváhagyó hatóság által kiválasztott öt pontban elvégezni az ellenőrzést.

5.7.4. A kibocsátott fénynek borostyánsárga színűnek kell lennie. A kibocsátott fény azonban lehet piros is, ha a leghátsó oldalsó helyzetjelző lámpát csoportosították, egyesítették vagy összeépítették a hátsó helyzetjelző lámpával, a hátsó méretjelző lámpával, a hátsó ködlámpával, a féklámpával, vagy a hátsó fényvisszaverő prizmával csoportosították, illetve fénykibocsátó felületük egy része közös.

5.8. A tolatólámpákra (AR jelölés) vonatkozó műszaki követelmények

5.8.1. Az átadott mindkét lámpa esetében a kibocsátott fényerőnek meg kell felelnie a 10. táblázatban meghatározott követelményeknek. 10. táblázat A tolatólámpák fényerősségértékei Legkisebb fényerősség a HV pontban (cd-ban megadott érték) Legnagyobb fényerősség bármely irányban (cd-ban megadott értékek) a h síkban vagy a fölött a h sík alatt, 5°D-ig 5°D alatt Tolatólámpák 80 300 600 8 000

5.8.2. A 3. melléklet 2.5. szakaszában megadott minden egyéb mérési irányban a fényerősség értékének legalább az említett mellékletben meghatározott minimumértékeket el kell érnie. Ha a tolatólámpa kialakítása olyan, hogy kizárólag berendezéspár részeként lehet a járműbe beépíteni, a fényerősséget legfeljebb a befelé irányuló 30°-os szögben lehet ellenőrizni; a fényerősségnek ebben az esetben legalább 25 cd-nak kell lennie. Ezt a jóváhagyás iránti kérelemben és a kapcsolódó dokumentumokban világosan fel kell tüntetni (lásd a 3.1. szakaszt). Ha a típusjóváhagyást a fenti körülményt alkalmazva adják meg, az értesítési formanyomtatvány 9.1.3. rovatában (lásd az 1. mellékletet) fel kell tüntetni, hogy a készüléket csak párban lehet beépíteni.

5.8.3 A kibocsátott fénynek fehér színűnek kell lennie.

5.9. A hátsó ködlámpákra (F1, F2 jelölés) vonatkozó műszaki követelmények

5.9.1. Az átadott mindkét lámpa esetében a kibocsátott fényerőnek meg kell felelnie a 11. táblázatban meghatározott követelményeknek. 11. táblázat A hátsó ködlámpák fényerősségértékei A hátsó ködlámpák kategóriája Legkisebb fényerősség a HH és a VV tengely mentén (cd-ban megadott értékek) Legnagyobb fényerősség bármely irányban (cd-ban megadott értékek) F1 (állandó) 150 300 F2 (szabályozható) 150 840

5.9.2. A minimális fényerőt az összes többi szabványos fényerősség-eloszlási ponton a 3. melléklet 2.6. szakasza határozza meg.

5.9.3. A fényerő-szabályozó nem generálhat olyan jeleket, amelyek az 5.9.1. szakaszban meghatározott tartományon kívüli és az 5.9.1. szakaszban meghatározott F1 kategóriájú legnagyobb fényerősséget meghaladó fényerősséget hoznak létre: a) a nappali és éjszakai viszonyoktól függően működő rendszerek esetében: éjszakai viszonyok mellett; b) más rendszerek esetében: szokásos viszonyok mellett (3).

5.9.4. A látszólagos felület nem haladhatja meg a vonatkoztatási tengely irányában a 140 cm 2 -t.

5.9.5. A kibocsátott fénynek piros színűnek kell lennie.

5.9.6. A hátsó ködlámpát alá kell vetni a 6. mellékletben ismertetett vizsgálatnak.

5.10. A manőverezőlámpákra (ML jelölés) vonatkozó műszaki követelmények

5.10.1. A kérelmező által megadott helyre beépített berendezés esetében a kibocsátott fényerő egyik olyan irányban sem haladhatja meg az 500 cd-t, amelyből a fény látható.

5.10.2. A lámpát úgy kell kialakítani, hogy a közvetlenül a jármű oldalsó, első vagy hátsó része irányában kibocsátott fény a lent megadott szögtartományokon belül ne haladja meg a 0,5 cd-t. a) A φmin legkisebb függőleges szög (fokban) a következő: φmin = arctan (1-beépítési magasság)/10, ahol a méterben megadott beépítési magasság h. b) A φmax legnagyobb függőleges szög (fokban) a következő: φmax = φmin + 11,3. A mérést a vonatkoztatási tengelyt metsző és a jármű hosszirányú középsíkjára merőleges egyeneshez viszonyítva a +90°-tól a –90° fokig terjedő vízszintes szögtartományra kell korlátozni. A mérést legalább 3,0 m távolságból kell elvégezni.

5.10.3. A kibocsátott fénynek fehér színűnek kell lennie.

5.11. A hátsórendszámtábla-megvilágító lámpákra (L, LM1 jelölés) vonatkozó műszaki követelmények

5.11.1. Az 1a, 1b, 1c, 2a és 2b kategóriájú, a hátsó rendszámtáblák megvilágítására szolgáló berendezéseket úgy kell kialakítani, hogy a rendszámtábla teljes felülete látható legyen a 2. melléklet D. részében megadott szögeken belül.

5.11.2. Mérési eljárás

A fénysűrűség mérését olyan diffúz színtelen felületen kell végrehajtani, amelynek szórt visszaverődési tényezője ismert (4). A diffúz színtelen felület méreteinek meg kell egyezniük a rendszámtábla méreteivel vagy egy mérési pontot meghaladó mérettel. A középpontnak a mérési pontok helyzetének középpontjában kell lennie.

Ez(eke)t a diffúz színtelen felület(ek)et abban a helyzetben kell elhelyezni, amelyben szokásos körülmények között a rendszámtábla található, valamint 2 mm-rel annak tartója előtt.

A fénysűrűségméréseket a diffúz színtelen felületre merőlegesen kell végrehajtani, 5° tűréssel a 3. melléklet 3. szakaszában feltüntetett minden egyes pont irányában. Az egyes pontok 25 mm átmérőjű kör alakú területet jelölnek. A mért fénysűrűséget korrigálni kell az 1,0 szórt visszaverődési tényezővel.

5.11.3. Fénytani jellemzők

A 3. melléklet 3. szakaszában feltüntetett valamennyi mérési pontban a „B” fénysűrűségnek legalább:

a) 2,5 cd/m2 értékűnek kell lennie az 1a, 1b, 1c, 2a és 2b kategória esetében;

b) 2,0 cd/m2 értékűnek kell lennie az 1 és 2 kategória esetében.

A fent említett pontok közül kiválasztott bármely két 1. és 2. pont esetében mért B1 és B2 érték között a fénysűrűség gradiense nem haladhatja meg a 2 × Bo/cm értéket, ahol Bo a különböző pontokban mért legkisebb fénysűrűségi érték, azaz:

5.11.4. A kibocsátott fénynek kellően színtelennek kell lennie ahhoz, hogy ne idézzen elő észrevehető változást a rendszámtábla színében.

5.11.5. A fény beesési szöge

A világítóberendezés gyártójának meg kell határoznia egy vagy több helyet vagy egy olyan tartományt, amelyen belül a berendezés felszerelhető a rendszámtábla helyéhez képest. Ha a lámpát a gyártó által meghatározott hely(ek)re szerelik fel, a fény beesési szöge a rendszámtábla felületén nem lehet nagyobb, mint 82° a megvilágítandó felület bármely pontján. Ezt a szöget a berendezés által megvilágított területnek a rendszámtábla felületétől legtávolabb lévő szélén kell mérni. Egynél több világító berendezés esetében a fenti követelmény a rendszámtáblának csak az érintett berendezés által megvilágítandó részére vonatkozik.

Ha a berendezés által megvilágított felület külső éle párhuzamos a rendszámtábla felületével, a berendezés által megvilágított felületnek a rendszámtáblától legtávolabbra eső része a megvilágított felület szélének középpontja, amely párhuzamos a rendszámtáblával és a legtávolabb van a rendszámtábla felületétől.

A berendezést úgy kell kialakítani, hogy hátrafelé közvetlenül ne bocsásson ki fényt, kivéve a piros fényt, amennyiben a berendezést hátsó lámpával együtt építették be vagy csoportosították össze.

6. ÁTMENETI RENDELKEZÉSEK

6.1. Általános rendelkezések

6.1.1. Az ezen előírást alkalmazó szerződő felek továbbra is elfogadják az ezen előírás bármely előző módosítássorozata szerinti, a legutóbbi módosítássorozattal bevezetett módosítások által nem érintett lámpák (funkciók) ENSZ-típusjóváhagyását. Ennek ellenőrzéséhez az adott lámpa (funkció) változási indexe nem térhet el a legutóbbi módosítássorozatban megadott változási indextől.

6.1.2. Az ezen előírást alkalmazó szerződő felek nem utasíthatják el a bármely előző módosítássorozattal módosított ezen előírás szerint megadott ENSZ-típusjóváhagyások kiterjesztését.

(1) Jó láthatóság (a Meteorológiai Világszervezetnek [WMO] a meteorológiai eszközök és megfigyelési módszerekkel kapcsolatban kiadott iránymutatása [Guide to Meteorological Instruments and Methods of Observation, 6. kiadás, ISBN: 92-63-16008-2, 1.9.1/1.9.11. o., Genf, 1996] szerint meghatározott meteorológiai optikai távolság [MOR] legyen nagyobb, mint 2 000 m) és tiszta lencsék.

(2) Jó láthatóság (a Meteorológiai Világszervezetnek [WMO] a meteorológiai eszközök és megfigyelési módszerekkel kapcsolatban kiadott iránymutatása [Guide to Meteorological Instruments and Methods of Observation, 6. kiadás, ISBN: 92-63-16008-2, 1.9.1/1.9.11. o., Genf, 1996] szerint meghatározott meteorológiai optikai távolság [MOR] legyen nagyobb, mint 2 000 m) és tiszta lencsék.

(3) Jó láthatóság (a Meteorológiai Világszervezetnek [WMO] a meteorológiai eszközök és megfigyelési módszerekkel kapcsolatban kiadott iránymutatása [Guide to Meteorological Instruments and Methods of Observation, 6. kiadás, ISBN: 92-63-16008-2, 1.9.1/1.9.11. o., Genf, 1996] szerint meghatározott meteorológiai optikai távolság [MOR] legyen nagyobb, mint 2 000 m) és tiszta lencsék.

(4) 17-1970. számú CIE-kiadvány, 45-20-040 bekezdés.